Voo 1086 de Delta Air Lines - Wikipedia, a enciclopedia libre
Voo 1086 de Delta Air Lines
O MD-88 tras o accidente
40°46′33.6″N 73°51′47.9″O﻿ / ﻿40.776000, -73.863306Coordenadas: 40°46′33.6″N 73°51′47.9″O﻿ / ﻿40.776000, -73.863306
132 (todos)
O voo 1086 de Delta Air Lines era un voo regular doméstico de pasaxeiros entre o aeroporto de Atlanta e o aeroporto LaGuardia de Nova York. O 5 de marzo de 2015 o McDonnell Douglas MD-88 que operaba o voo desviouse fóra da pista pouco despois de aterrar en LaGuardia.[1][2][3][4][5] O avión esvarou e golpeou o valado perimetral, deslizándose uns 290 m antes de acabar co nariz na berma sobre a baía de Flushing. Non houbo fatalidades, aínda que 24 persoas sufriron feridas menores.[6][7] O aparello quedou seriamente danado.
O informe final da NTSB atopou que a causa probable do accidente foi a incapacidade do piloto de manter o control direccional do aparello debido á aplicación de excesiva reversa, que degradou a efectividade do timón para controlar a dirección do avión.[8]
O avión implicado era un McDonnell Douglas MD-88 con rexistro N909DL e número de serie 49540, fabricado en xullo de 1987 e entregado novo a Delta o 30 de decembro dese ano.[1][9] Acumulara un total de 71 196 horas de voo en 54 865 ciclos antes do accidente.[9] Fora propiedade de Delta dende que se puxera en servizo.[10]
Nos seis meses anteriores ao accidente, completáronse os controis de mantemento programados de 600 horas de voo, 2200 horas de voo e 760 días, todos sen discrepancias.[9] O último gran control de mantemento do avión fora o 22 de setembro de 2014 en Jacksonville, Florida, e incluíra, entre outras cousas, probas dos autofreos, sistemas antideslizantes e auto spoiler. A última comprobación de servizo nocturno da aeronave completouse o 2 de marzo de 2015 en Tampa, Florida.[1]
↑ 1,0 1,1 1,2 "NTSB Issues Second Update on the Delta Flight 1086 Accident at LaGuardia". www.ntsb.gov. Consultado o 2018-12-10.
↑ "LaGuardia runway reopens after Delta flight skids off it". CNN. Consultado o 2018-12-10.
↑ "How Close Did Delta Flight 1086 Come to the Water Surrounding LaGuardia Airport?". The Weather Channel (en inglés). Consultado o 2018-12-10.
↑ "Passengers React After Plane Skids Off LaGuardia Airport Runway" (en inglés). 2015-03-05. Consultado o 2018-12-10.
↑ "Passengers describe skidding off LaGuardia runway on Delta flight". New York Business Journal. Consultado o 2018-12-10.
↑ "Flight crew cite brake problem in Delta NYC accident: NTSB". news.yahoo.com (en inglés). Consultado o 2018-12-10.
↑ "Plane skids off New York runway". BBC News (en inglés). 2015-03-05. Consultado o 2018-12-10.
↑ "Runway Excursion During Landing Delta Air Lines Flight 1086" (PDF). NTSB. Consultado o 2018-12-10.
↑ 9,0 9,1 9,2 "Runway Excursion During Landing Delta Air Lines Flight 1086. Boeing MD-88, N909DL. New York, New York March 5, 2015" (PDF). NTSB. Consultado o 2018-12-27.
↑ "Delta Air Lines N909DL (McDonnell Douglas MD-80/90 - MSN 49540) | Airfleets aviation". www.airfleets.net. Consultado o 2018-12-27.
Traído desde "https://gl.wikipedia.org/w/index.php?title=Voo_1086_de_Delta_Air_Lines&oldid=5053798"
Accidentes e incidentes de McDonnell-Douglas MD-88
A última edición desta páxina foi o 4 de febreiro de 2019 ás 19:36.